als_Latn dik_Latn sag_Latn
Temat Kryesore
- Të dy palët shprehën mendimin se konsolidimi i pushtetit gjyqësor, do të rriste dhe përmirësonte klimën e biznesit në Shqipëri
Ministri i Drejtësisë, Nasip Naço priti sot në një takim Cherie Blair, Drejtuese e Studios së Konsulencës Ligjore “Omnia Strategy LLP”, e cila në bashkëpunim më qeverinë shqiptare ka ndërmarrë një sërë projektesh.
Gjatë bisedës me ministrin e Drejtësisë, zonja Blair u shpreh e impresionuar lidhur me efiçencën që po tregojnë institucionet shqiptare dhe ecurinë e tyre pozitive në përpjekje të forcimit të shtetit ligjor.
Të dy palët shprehën mendimin se konsolidimi i pushtetit gjyqësor, do të rriste dhe përmirësonte klimën e biznesit në Shqipëri. Blair sugjeroi aplikimin e teknologjive të avancuara të informacionit në gjykata, si një masë paraprake që do të ndikonte në uljen e fenomenit të korrupsionit në sistemin e drejtësisë.
Ndërkohë nga ana e tij ministri Naço tha se është shumë e rëndësishme që të rikthehet besimi i qytetarëve tek sistemi i gjyqësorit.
“Pavarësia në gjyqësor, nuk duhet të nënkuptojë domosdoshmërish pandëshkueshmërinë dhe mungesën e llogaridhënies. Gjyqtarët duhet të jenë një komunitet që meriton respekt dhe është shumë e trishtueshme kur dëgjoj në lidhje me perceptimin e publikut dhe mungesën e besimit të tij në sistemin gjyqësor”, tha Naço
Ndërkaq Naço e njohu Cherie Blair lidhur me nismat ligjore të realizuara në kuadër të reformës në drejtësi, e cila ka shprehur vlerësimin e saj lidhur me ndryshimet në paketën ligjore “Antimafia”, duke e konsideruar një qasje të ndjeshme dhe pragmatiste nismën për sekuestrimin e pasurive të vendosura si pasojë e aktivitetit kriminal.
Ministri vlerësoi kontributin e gjithanshëm të Blair, duke veçuar ndër të tjera opinionet dhe ekspertizën e saj mbi proceset reformuese të sistemit të drejtësisë në Shqipëri.
Blair në vazhdimësi ka shprehur mjaft interes në lidhje me zhvillimet në rajon dhe në vendin tonë dhe së fundmi ka qenë e pranishme gjatë Samitit të Adriatikut për Gazin dhe Naftën, të mbajtur në Mal të Zi, ku janë shpalosur mundësitë për investime në Shqipëri dhe rajon.
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn